tomron87/hebrew-wikipedia-sentences-corpus huggingface dataset:
אמנם בקבוע שיווי משקל הגדול מ- (10 בחזקת 10) ניתן לומר שהתגובה ההפוכה היא זניחה, כי כמות החומר המומרת חזרה לתוצרים היא זניחה, אך תמיד ניתן למצוא את עקבות כל החומרים בתמיסה.
אלקטרודות זכוכית, המשמשות למדידת pH, אינן רגישות דיין כדי למדוד במדויק ערכי pH שליליים, והתוצאות המתקבלות הן בדרך-כלל גבוהות מה-pH האמיתי של התמיסה.
pH שלילי ניתן להשגה במבנים פורוזיבים מאוד (בעלי נקבוביות), אך קשה למדוד את רמת החומציות בתוך הנקבובית.
הסימון +H לסימון יוני מימן נפוץ מאוד בספרות, אם כי הוא אינו מדויק מבחינה כימית.
למעשה, יון המימן מגיב עם מולקולת המים לתת יון הידרוניום +H3O, ואינו קיים כפרוטון בסביבה מימית.
למרות זאת, השימוש בסימון +H השתרש, וניתן להשתמש בו, כל עוד משמעותו מובנת.
pH של תמיסה נייטרלית הוא 7. הסיבה לכך היא שגם מים מזוקקים מכילים יוני הידרוקסיד (אך גם יוני הידרוניום בריכוז זהה).
הימצאות יוני הידרוניום נובעת מכך שמים מתפרקים באופן טבעי לפי התגובה:
תגובה זו נקראת תגובת דיסוציאציה.
זוהי תגובת שיווי משקל, ולכן מכפלת ריכוזי היונים קבועה (כאשר הטמפרטורה קבועה).
בניסויים נמצא כי מכפלת הריכוזים שווה כמעט בדיוק .
בתמיסה נייטרלית, ריכוז יוני ההידרוניום שווה לריכוז יוני ההידרוקסיד.
אם משלבים נתון זה עם כך שמכפלתם שווה ל- בטמפרטורה של C° 25, אפשר להסיק כי בתמיסה נייטרלית מתקיים:
זהו ריכוז נמוך מאוד, והוא לרוב זניח כאשר מחשבים pH של תמיסה של חומצה או בסיס.
כיוון שתגובת הדיסוציאציה של המים להידרוניום ולהידרוקסיד אנדותרמית הרי שלפי עקרון לה שטליה ככל שהטמפרטורה גבוהה יותר תתפרקנה יותר מולקולות מים (קבוע שיווי המשקל של התגובה יגדל) ולכן ה-pH (וכמוהו ה-pOH) של מים טהורים קטן ככל שהטמפרטורה עולה.
PHP-Nuke היא מערכת ניהול תוכן (באנגלית Content Management System או בקיצור CMS) המאפשרת ליצור פורטלי אינטרנט.
המערכת מופצת על-פי הרישיון הציבורי הכללי של גנו ונחשבת פשוטה לשימוש והתקנה.
PHP-Nuke מורכבת מארבעה חלקים עיקריים:
בסיס המערכת - המנוע אשר מפעיל את כל החלקים ומאחד אותם למערכת אחת שלמה.
מודולים (אפשרויות/תוספות) - מנועים חיצוניים שנבנו כדי לשפר את חוויית המשתמש ולהוסיף אפשרויות שהמשתמש מעוניין בהן.
בלוקים - תפריטים צדדיים אשר ניתנים להורדה חיצונית, המאפשרים לשפר את נוחות השימוש במערכת.
ערכת עיצוב/סקין - אפשרות חיצונית להכנה ידנית והורדה של עיצובים אשר ניתנים לבחירת המשתמש.
מבין המודולים הקיימים במערכת, העיקריים והנפוצים הם: מערכת הפורומים המבוססת phpBB, מערכת כתבות, מערכת הורדות מתקדמת, מערכת סקרים, מערכת סיקורים, מערכת משתמשים (המאפשרת הרשמה לאתר וכו').
המערכת נבנתה בשפת PHP ומחייבת שימוש בבסיס נתונים מסוג SQL.
המערכת מאפשרת בין השאר הגבלת תוכן לצורך סינון ועריכה של תכנים.
בישראל קיימות מספר קהילות המספקות תמיכה למערכת.
PL/I (קרי: "פי אל ואן", קיצור של Programming Language One) היא שפת תכנות אימפרטיבית, פרוצדורלית, שפותחה באמצע שנות ה-60 של המאה ה-20 על ידי חברת IBM.
השפה נועדה להחליף את שתי השפות הנפוצות באותו זמן, FORTRAN ו-COBOL.
בעוד ששפת פורטרן נועדה לשימושים מדעיים, ואילו קובול נועדה לשימושים מסחריים, PL/I נועדה להיות שפת תכנות למטרות כלליות - "הכל עבור כולם" - ולשמש ליישומים מדעיים, הנדסיים ומסחריים ואף לתכנות מערכות.
PL/I כללה תמיכה במרבית התכונות שנתמכו על ידי כל שפה (אימפרטיבית) אחרת שהייתה קיימת לפניה, וכללה פיצ'רים חדשים רבים, או כאלה שהופיעו לראשונה בשפה אימפרטיבית: רקורסיה, מספר גדול מאוד של טיפוסי נתונים פרימיטיביים, יכולת לטפל בחריגות בזמן ריצה, תמיכה מובנית בשפה בניפוי שגיאות, ועוד.
כיום PL/I איננה בשימוש נפוץ.
בין הסיבות לכך מקובל למנות את גודלה העצום (מילות מפתח רבות, מבנים תחביריים רבים, ומספר עודף של טיפוסי נתונים בסיסיים המובנים בשפה) המקשה על לימוד השפה; וכן הקושי לכתוב לה מהדר יעיל, תכונה שהביאה לכך שמהדרים יעילים היו מסחריים ויקרים.
לשפת PL/I דיאלקטים רבים, ורבים מתוכם (לדוגמה PL/M) מבוססים על הרעיון של צמצום של השפה, כך שתהיה קלה יותר ללמידה והידור.
בשנות ה-50 ותחילת שנות ה-60 מתכנתים עבור יישומים מסחריים ומדעיים השתמשו בחומרה שונה ובשפות תכנות שונות.
עבור יישומים מדעיים תכנתו בעיקר בשפת פורטרן, וכן (במידה מעטה) במספר שפות נוספות כגון GIP, ALGOL, GEORGE ועוד.
יישומים מסחריים פותחו בעיקר בקובול.
המחשב IBM System/360 פותח על מנת לתת מענה לשתי קבוצות המשתמשים, ולכן IBM חיפשה גם שפת תכנות שתיתן מענה מספק עבורן.
ב-IBM קיוו להרחיב את שפת פורטרן כך שתתן מענה גם ליישומים מסחריים.
בשנת 1963 התגבשה ועדה של חברי IBM שהחלה לתכנן הרחבה של שפת פורטרן.
הם לא הצליחו להתגבר על המגבלות הקיימות בשפה, ולכן החליטו לתכנן שפה חדשה לחלוטין, שתתבסס במידת-מה על שפת אלגול שפורסמה זמן לא רב קודם לכן.
השפה הייתה אמורה להיקרא NPL (ראשי תיבות של New Programming Language) אך למניעת בלבול עם שמה של המעבדה הפיזיקלית של בריטניה (National Physical Laboratory) שונה השם תחילה ל- MPPL (MultiPurpose Programming Language), ולאחר מכן ל-PL/I, כאשר I מסמנת את הייצוג בספרות רומיות לספרה 1.
ההגדרה הראשונה של השפה פורסמה בשנת 1964. השפה הוגדרה פורמלית במספר צעדים: בשנת 1965 פורסם מדריך למשתמש, בשנת 1967 פורסמו דרישות פורמליות לשפה, ובשנת 1976 התקבל תקן עבורה.
הפצת המהדר לשפה החלה בשנת 1966.
השפה פותחה לסביבת IBM Mainframe, ובמהלך השנים נוצרו גם גרסאות יוניקס, Windows ו- OpenVMS שלה.
כיום PL/I אינה מהווה שפה שבה מקובל לפתח מערכות חדשות, אף שחברת IBM ממשיכה לפתח את השפה וליצור גרסאות חדשות שלה, ועדיין פועלות בהצלחה מערכות שנכתבו בעבר בשפה זו.
עם התפתחות התכנות המובנה, בשנות ה-70, אמצה PL/I את עקרונותיו, ונוספו לה מבני בקרה המאפשרים כתיבה לפי עקרונות אלה.
ביחס לתכנון, PL/I לא עמדה ביעדים שהציבו מתכנניה.
PL/I התחרתה בעיקר בשלוש שפות:
FORTRAN, שהייתה השפה העיקרית ליישומים מדעיים.
COBOL, שהייתה השפה הנפוצה ליישומים מסחריים.
אלגול התקבלה באקדמיה אך לא בתעשייה, אם כי השיגה תפוצת-מה באירופה.
PL/I נכשלה בניסיון להחליף את קובול ופורטרן, אך הצליחה (בעזרת כוח השוק של IBM, מפתחת השפה) להאפיל על שפת אלגול.
עם זאת, ל-PL/I (בדומה לשפת קובול) השפעה מעטה על שפות שהופיעו אחריה, יחסית לפורטרן ואלגול.
אחד מהפרויקטים הראשונים שפותחו בשפת PL/I הוא מערכת ההפעלה Multics.
בשנות ה-70 זכתה PL/I לתפוצה רחבה יחסית, וכן נעשה בה שימוש במוסדות אקדמיים כשפה אותה לימדו (היא הוחלפה על ידי שפת פסקל, שתוכננה למטרה זאת, בסוף שנות ה-70).
שפת PL/I נלמדה באוניברסיטאות בישראל (אלה שהעמידו מחשב IBM לרשות תלמידיהן) עד אמצע שנות ה-80. כמו כן, PL/I זכתה לתפוצה בגוש המזרחי, יותר מאשר בעולם המערבי.
PL/I תומכת בתכנות פרוצדורלי, וזהו יתרון בולט שלה על COBOL, המתחרה העיקרית שלה בשנות ה-60 וה-70.
תמיכה ב-23 סוגי חריגות בזמן ריצה.
ניהול זיכרון דינמי: משתנים חולקו לארבע קטגוריות מבחינת ניהול הזיכרון:
AUTOMATIC: המשתנה נוצר עם הפעלת הפרוצדורה שבה הוא מוגדר, ונעלם עם סיום הפעלת הפרוצדורה.
משתנים כאלה הם גם בעלי תחום הכרזה (Scope) מוגבל, תכונה התורמת לקריאות של התוכנית.
ומגדילה את אוסף המזהים בהם המתכנת יכול להשתמש.
מאפיין זה הוא ברירת מחדל להגדרת משתנה.
STATIC: משתנה המתקיים במשך כל זמן פעולתה של התוכנית.
בתוכניות שרצות תחת CICS אסור לשנות תוכן של משתנה כזה (כלומר מכיל תוכן קבוע).
CONTROLLED: משתנה שהתוכנית קובעת מתי ייווצר ומתי יפנה את הזיכרון - משתנה כזה מוקצה באופן דינמי על גבי זיכרון הערימה.
שפת PL/I איננה כוללת מנגנון איסוף זבל.
BASED: משתנה המבוסס על הזיכרון שהוקצה למשתנה אחר.
בעזרת קטגוריה זאת המתכנת יכול להגדיר מנגנון הקצאת זיכרון דינמי משלו, התפור לצורכי התוכנית.
אוסף נרחב של פונקציות (built-in functions) לעיבוד של מספרים, מחרוזות, מצביעים ועוד.
בשפה יש שימוש נרחב (יש הסבורים שמוגזם) בברירות מחדל בהגדרה של משתנים.
משתנה שאינו מוגדר, יוגדר אוטומטית (בדומה לפורטרן) על ידי המהדר כ FIXED BIN (כלומר מספר בינארי בנקודה קבועה) כאשר שמו מתחיל באותיות I עד N ואחרת יוגדר כמשתנה FLOAT (נקודה צפה).
עם זאת, רשימת כל המשתנים שלא הוגדרו מוצגת באזהרה של המהדר, כך שניתן לזהותם ולהגדירם.
בהגדרה של משתנה אין צורך לתת את כל מאפייניו, משום שגם למאפיינים יש ברירות מחדל.
תחביר השפה הוא דמוי-אנגלית, מאפיין שנלקח משפת COBOL, אך הוא קומפקטי במידה ניכרת מזה של COBOL.
פקודות מסתיימות בנקודה ופסיק (;), בדומה לשפות ממשפחת-אלגול.
פרוצדורות נפתחות במילה PROC ומסתיימות במילה END.
בלוקים נפתחים במילה BEGIN ומסתיימים במילה END.
האופרטור '=' משמש הן לפעולת השמה והן לפעולת השוואה, בתלות בהקשר שבו הוא נמצא.
כמקובל במרבית שפות התכנות, PL/I אינה מתירה הגדרה של מזהים (עבור משתנים ופרוצדורות) הכוללים רווחים.
הפרדה בין מילים במזהה נעשית באמצעות מקף תחתון (למשל: NEXT_PRIME).
מילות המפתח של השפה אינן מילים שמורות, וניתן להשתמש בהם גם כמזהים.
הקוד הבא, לדוגמה, חוקי (אם כי אינו מקובל):
בשורה זו נבדק האם ערכו של המשתנה IF זהה לערכו של המשתנה THEN.
אם כן, מושם במשתנה THEN ערכו של המשתנה ELSE; אחרת מושם במשתנה ELSE ערכו של המשתנה IF.
ניתן להבחין בכך שהמלים IF, THEN ו-ELSE משמשות גם כמילות מפתח בשפה, וגם כשמות של משתנים.
המשמעות של כל מופע של מילה ספציפית נקבעת לפי ההקשר.
מאפיין זה מסבך את שלב הניתוח הלקסיקלי של הקוד (השלב הראשון בהידור), כיוון שהמנתח הלקסיקלי, המבוסס על פי רוב על ביטויים רגולריים, איננו יכול לדעת אם המילה בה הוא נתקל משמשת כמזהה או כמילת מפתח.
חופש זה של PL/I הביא לכך שבהגדרת השפה עצמה לאותה מילה יש לעיתים שתי משמעויות, בהתאם להקשר.
דוגמה: המילה FIXED משמשת במסגרת פקודת DECLARE להגדרה של משתנה בנקודה קבועה, ומשמשת גם כפונקציה המחזירה את החלק השלם של מספר (בדוגמת הקוד שלהלן מופיעה המילה בשתי משמעויותיה).
דוגמה לפונקציית PL/I הבודקת האם מספר נתון הוא מספר ראשוני:
DO F=2 TO SQRT (NUMBER); /* לולאה עד שורש המספר הנבדק */
THEN RETURN ('0'B); /* המספר אינו ראשוני */
PL/SQL היא שפת תכנות פרוצדורלית קניינית של חברת אורקל ונעשה בה שימוש בעיקר במסד הנתונים אורקל.
שפת התכנות משלבת את שפת SQL בצורה טבעית ומאפשרת עיבוד נתונים על שרת מסד הנתונים וללא תחלופה של מידע בינו ובין תחנת לקוח.
מכיוון ששפת SQL היא שפה דקלרטיבית, היא אינה מאפשרת עיבוד מידע בצורה נוחה - לדוגמה, לא ניתן לבצע בה לולאות.
כדי לענות על הצורך בשפה פרוצדורלית, הוציאה חברת אורקל בשנת 1989 תמיכה ראשונה בשפה שכזו כחלק ממסד הנתונים (גרסה 6).
שפת PL/SQL תומכת במשתנים, תנאים, מערכים וניהול שגיאות.
החל מגרסה 9, תומכת השפה גם ביצור והפעלה קוד דינמי בזמן הריצה כל ידי הפקודה "Execute immediate".
אפשרות זו מאפשרת שימוש חדש ב-PL/SQL: ביצוע של פקודות DDL אשר לא התאפשרו עד אז ללא שימוש במארזים מובנים.
שפת PL/SQL משמשת לשם כתיבת פרוצדורות, פונקציות, מארזים וטריגרים המאוכסנים בתוך בסיס-הנתונים.
מארזים הם תוכניות המקבצות בתוכן פרוצדורות, פונקציות, וכן משתנים גלובליים פרטיים או פומביים.
טריגרים (Triggers) הם קטעי קוד המופעלים באופן אוטומטי בעקבות אירועים מסוגים שונים שיכולים להתרחש בבסיס-הנתונים, כגון: פקודות DML, כניסה ויציאה (Logon/Logoff) או שגיאות בשרת בסיס-הנתונים.
שימוש נוסף ב-PL/SQL הוא לשם כתיבת בלוקים אנונימיים (Anonymous Blocks) שהם קטעי קוד שנשלחים לשם הרצה מידית ולא נשמרים בבסיס-הנתונים לשם הרצה חוזרת.
בנוסף, משמשת השפה לכתיבת קוד מבוסס אירועים בכלי פיתוח השייכים לחבילת Oracle Developer Suite.
קוד PL/SQL מזכיר במבנהו את שפת עדה (Ada).
הוא מתחיל במילה DECLARE (עבור בלוק אנונימי) או בשורת הגדרה של תוכנית לא אנונימית (כגון פרוצדורה).
לאחר מכן, ניתן להגדיר משתנים ופונקציות ופרוצדורות פנימיות.
(בבלוק אנונימי ללא משתנים אין לכתוב DECLARE).
התחלת הקוד הביצועי מסומנת במילה BEGIN.
מתחת לשורה זו ניתן לכתוב פקודות PL/SQL שונות כמו גם יצירה של בלוקים נוספים שבהם יוגדרו משתנים נוספים וכן הלאה.
כל פקודה בPL/SQL צריכה להסתיים בסימן ;.
כדי לטפל בשגיאות העלולות להתעורר בתוכנה, ניתן להוסיף בלוק של טיפול בחריגות: EXCEPTION ובו התניה לאילו שגיאות על הבלוק הזה לתפוס.
כל קטע קוד של PL/SQL מסתיים בשורה ;END.
דוגמה לתוכנית PL/SQL בסיסית, השולחת את המחרוזת Hello world לחוצץ (buffer) אשר משמש בדרך כלל להדפסה לפלט הסטנדרטי:
SELECT 'Hello world' -- שליפת ערך לתוך המשתנה
התוכנית מדגימה בלוק אנונימי שבו יש הגדרת משתנה, השמת ערך למשתנה באמצעות משפט SQL, שליחת טקסט באמצעות המארז dbms_output, וכן טיפול בסיסי בשגיאות.
לPL/SQL ישנם סוגים רבים של משתנים, שנחלקים לקטגוריות שונות:
משתנים בינאריים: RAW, LONG RAW
משתנים של מצביעי-רשומה: ROWID, UROWID
משתנה צמוד-טבלה: ניתן להגדיר משתנה יחיד אשר יקבל תמיד את הסוג של עמודה בטבלה על ידי השימוש במילת הבקרה TYPE%.
מבנה נתונים צמוד-טבלה: ניתן להגדיר משתנה יחיד אשר יתנהג כמבנה ובו רשימת העמודות של הטבלה על ידי שימוש במילה המקרה ROWTYPE%.
משתנה בגודל בלתי מוגבל: LOB - משתנים היכולים להכיל כמות בתים בלתי מוגבלת, בכפוף למגבלות בסיס-הנתונים.
משמשים לטיפול במידע בינארי (BLOB) או טקסטואלי (CLOB, NCLOB).
משתנה מסוג אובייקט בסיס-נתונים: ניתן להשתמש ביכולות מונחות עצמים של אורקל לשם הגדרת משתנים של אובייקטים, שהגדרתם נשמרת במילון הנתונים.
דוגמה נפוצה לכך היא XMLTYPE שמיועד לטיפול במידע XML.
משתנים מסוג Cursor יכולים לשמור בתוכם שאילתות ובאמצעות לולאות ניתן לעבור על המידע שמחזירה השאילתא.
מעבר לסוגים בסיסים אלה, ניתן להגדיר בשפה מערכים (המכונים Collection).
IF- תנאי לביצוע פעולה על הרשומה הנוכחית או הצגת הודעת שגיאה מתאימה.
pH7 הוא אלבום משנת 1979 של היוצר הבריטי פיטר האמיל.
האלבום משלב סגנונות רבים, מהם נסיוניים, ותכנים שונים בתכלית.
בשל כך הוא אינו אלבום קל להאזנה.
שם האלבום הוא משחק מילים.
מחד PH הם ראשי התיבות של שמו של האמיל, ומאידך pH7 היא מידת חומציות נייטרלית.
כמה משירי האלבום ממשיכים את הקו הרעיוני של האלבום הקודם, The Future Now, גם אם לא את הקו המוזיקלי.
Handicap and Equality עוסק (שוב) בטיפול החברה בפרטים שונים וחריגים.
Porton Down הוא שיר מחאה עז כנגד פיתוח כלי נשק ביולוגיים, ורלוונטי היום כמות שהיה בעת שיצא גם מבחינת התוכן וגם מבחינה מוזיקלית.
The Old School Tie משתלח במערכת הפוליטית הבריטית, המנוצלת באופן ציני לחלוקת "ג'ובים לחבר'ה".
באלבום זה, לראשונה, מייצר האמיל גם שיר פופ מתקתק.
My Favourite הוא "שיר קיטש קלאסי" בכל מובן.
האמיל טוען בתוקף שהוא אינו מתחרט עליו לרגע.
עוד באלבום שיר קינה על מות מדריכו המוזיקלי של האמיל לאורך שנים, קית אליס (Not For Keith).
אליס נפטר בגרמניה במהלך סיבוב הופעות עם להקת איירון באטרפליי.
בשלושת השירים האחרונים האמיל ממשיך לבחון גבולות מוזיקליים.
ב-Imperial Walls הוא מצמיד טקסט אפוקליפטי שמקורו במאה ה-16 לצליל עכשווי ואפוקליפטי לא פחות.
הקו האפוקליפטי ממשיך ב-Mr X (Gets Tense).
הצליל הייחודי ממשיך לשיר הסיום, Faculty X, אך התוכן אופטימי יותר, ומצהיר שחייבת לבוא דוֹגמה חדשה כפתרון למצב הקיומי.
מהדורת 2006 כוללת ביצועים שונים של (Mr X (Gets Tense ו-Faculty X.
גרסת הוויניל של האלבום כללה שיר שטות בשם Polaroid שהושמט ממהדורות מאוחרות יותר.
מערכת PHP-Fusion היא מערכת ניהול תוכן בקוד פתוח המשמשת לבניית אתרים במגוון תחומים.
היא פותחה על ידי ניק ג'ונס (המכונה Digitanium) בשפת PHP ומשתמשת במסד נתונים MySQL לאחסון תכנים.
נכון לשנת 2011, קיימים מספר רב של אתרי תמיכה במספר רב של שפות לצד אנגלית.
החבילה הראשית של התוכנה לא כוללת תמיכה בעברית, אך ניתן להוריד תמיכה כזו מאתר הקהילה העברית.
בספטמבר 2022 שוחררה גרסת הליבה 9, מהדורת הבסיס ניתנת להפצה בחינם תחת רישיון AGPL, ומהדורות מתקדמות יותר כרוכות בתשלום.
מערכת PHP-Fusion כוללת את המאפיינים הבאים:
מערכת PHP-Fusion מאפשרת למשתמשים להוסיף מודולים נוספים על ידי מה שנקרא באנגלית "infusions" או כפי שהוחלט לקרוא להם בעברית "תוספים".
קיימים תוספים רבים שניתנים להתקנה וניהול, את התוספים ניתן למצוא באתרים רבים ברחבי הרשת.
בנוסף לתוספים קיימים ברשת מודים רבים, שמשנים ומשפרים את המערכת בהתאם להעדפות המשתמשים.
מערכת PHP-Fusion מציעה למשתמשים ליצור ולהשתמש בתבניות עיצוב "themes".
רוב תבניות העיצוב מבוססות על הקבצים theme.php ו- styles.css, וניתנות לקביעה ושינוי.
הקוד של מערכת PHP-Fusion 6 הוא שילוב של PHP, SQL ו-HTML בכל קובץ.
בתחילת 2008, גרסת המערכת PHP-Fusion 7 שוחררה לציבור.
להלן חלק מהשיפורים של מערכת PHP-Fusion בגרסה 7:
מערכת BBCode (אשר שכיחה במערכות פורומים כגון phpBB).
התחברות על בסיס hash כפול.
המחבר המקורי של התוכנה מחזיק בידיו את מלוא זכויות היוצרים.
התוכנה זמינה ברישיון חופשי (AGPL).
ניתן גם לקנות רישיונות אשר מקנים את הזכות להוריד את ההתייחסות המפורשת לזכויות היוצרים מהדף.
Pretty Good Privacy (מאנגלית: "פרטיות טובה למדי") הוא מיזם לפיתוח חבילת תוכנה אשר יזם פיל צימרמן בשנת 1991, המאפשר ביצוע הצפנה מקצה-לקצה של מסרים בצורה קלה ופשוטה.
מניעיו של צימרמן היו המאבק על הזכות לפרטיות, ומניעה בפועל של ניסיון חקיקה המונע שימוש בהצפנה חזקה.
בשנת 1991 הוגשה ב הצעת חוק (מס' 266 למלחמה בפשיעה) אשר הציעה לחייב את כלל מוצרי הצופן לשלב דלת אחורית אשר תאפשר פיענוח של ההצפנה על ידי הממשלה (אם זה ידרש על ידי צו בית משפט, למשל).
כמאבק בהצעת חוק זו, פרסם צימרמן את תוכנת ההצפנה שכתב ברשת יוזנט במטרה להפיכתה לאמצעי הצפנה מעשי, מתוך הבנה שקשה יהיה לממשל לכפות שינויים אם השימוש בהצפנה יהיה נרחב.
הצעת חוק זו לא התקבלה, עקב מחאתם של פעילים לזכויות אדם וכן התנגדות תעשיות שונות להגבלה זו.
צימרמן הפיץ את התוכנה בצורה חופשית דרך רשת יוזנט ודרך מחשבי BBS.
רישיון התוכנה אישר שימוש חופשי בתוכנה למטרות לא-מסחריות, וקוד המקור של התוכנה צורף אל עותקי חבילת התוכנה.
זמן קצר לאחר מכן החלה חקירה כנגד צימרמן בנושא הפצת אמצעי צופן, בניגוד לתקנות הייצוא של ארצות הברית.
תקנות הייצוא קבעו כי נדרש אישור ייעודי על-מנת לייצא משטחי ארצות הברית תוכנת הצפנה שחוזק המפתח שלה גדול מ-40 ביט.
תוכנת PGP עשתה שימוש במפתח בגודל 128 ביט, ועל-כן הייתה אסורה לייצוא.
כתשובה מתוחכמת לחקירה זו, פרסם צימרמן את קוד המקור של התוכנה כחלק מספר מודפס בשם Pgp: Source Code and Internals.
פרסום זה אפשר לכל מי שקנה את הספר להוריד ממנו את הכריכה ולסרוק אותו באמצעות תוכנת OCR ובכך לאפשר בצורה נוחה את הוצאת הקוד.
חוקי הייצוא מגבילים אמנם ייצוא של נשק (ובפרט: אמצעי הצפנה), אך לא קיימת הגבלה דומה על ייצוא ספרים (וזאת מתוקף התיקון הראשון לחוקת ארצות הברית אשר מונע הגבלה של חופש הדיבור וחופש העיתונות).
החקירה הסתיימה לאחר מספר שנים, בלי שיוגש כתב אישום כנגד צימרמן.
תוכנת ה-PGP היא בין הראשונות אשר עושות שימוש באלגוריתם ההצפנה הא-סמטרית RSA באופן הנגיש למשתמש הביתי.
בשנות השמונים רק לצבא ארצות הברית ולממשלת ארצות הברית הייתה יכולת להריץ שיטות הצפנה מבוססות RSA, עקב משאבי החישוב הרבים הנדרשים מסוג הצפנה זה.
צימרמן שהאמין שהזכות לפרטיות מגיעה לכולם, החל בפרויקט שמטרתו לתכנן מוצר חסכוני, יעיל ונגיש שיאפשר ביצוע הצפנה חזקה במשאבים מוגבלים (למשל, על מחשב האישי).
ביצוע כלל פעולות הצופן באמצעות אלגוריתם ה-RSA דורש עיבוד מתמטי ניכר ולכן ההצפנה או הפענוח באמצעות שיטה זו על גבי מחשב אישי עשוי היה לארוך שעות.
תוכנת ה-PGP פותרת בעיה זו באמצעות צירוף בין ה-RSA לאלגוריתם הצפנה סימטרית בשם IDEA.
המפתח הסימטרי, שהוא באורך קצר יחסית, מוצפן בצופן RSA (הצפנה א-סמטרית) וההודעה עצמה (שהיא ארוכה לרוב) מוצפנת בצופן IDEA.
הרעיונות המתמטיים עליהם מבוססת התוכנה, היו ידועים מספר שנים טרם כתיבתה, אך צימרמן היה הראשון ששילב את כל הרעיונות האלו למוצר בר-קיימא שיהיה נוח וזמין למשתמש הביתי.
תוכנת ה-PGP מאפשר למשתמש לבצע חתימה דיגיטלית על מסמכים הנשלחים, למשל, בדואר האלקטרוני.
חתימה זו מבוססת על שימוש בפונקציית גיבוב קריפטוגרפית על מנת ליצור מההודעה המקורית מחרוזת קצרה אשר תלויה בהודעה המקורית (כל שינוי בהודעה המקורית, יוצר מחרוזת שונה לחלוטין).
את המחרוזת הזו ניתן להצפין על ידי שימוש במפתח הפרטי של השולח (חתימה דיגיטלית מבוססת RSA), או על ידי שיטת החתימה DSA.
תוכנת PGP יודעת ליצור עבור המשתמש מפתח ייחודי מבלי שיצטרך לתכנן שני מספרים ראשוניים מראש.
בעת יצירת מפתח חדש, המשתמש מתבקש להקליד על תווים אקראיים במקלדת.
התוכנה שואבת אקראיות מהשעון המובנה של המחשב, מהתווים שהוקלדו, וממרווחי הזמן שבין לחיצות המשתמש.
עקרון האמון עליו מבוססת תוכנת PGP היא רשת אמון.
כל אדם יכול לפרסם את המפתח הציבורי שלו עצמו, אך המפתח ייחשב אמין (או מאומת) רק אם שני אנשים שונים הצהירו כי אכן המפתח שייך לאותו אדם (ומגבים הצהרה זו בחתימה דיגיטלית על ההצהרה ועל המפתח).
נדרש ששני החותמים יהיו חלק מרשת האמון הקיימת.
שיטה זו היא, למעשה, המקבילה הווירטואלית של שיטת חבר מביא חבר בה ניתן לתת אמון בכל משתמש אשר אושר על ידי אחד מהחברים הקיימים.
PIGS (או PIIGS) הוא כינוי בראשי תיבות לכלכלותיהן של פורטוגל, איטליה, יוון, ספרד, ומשנת 2008 גם אירלנד – לרוב בהקשר של משבר החוב האירופי, החל משנת 2009. מדינות אלו נקלעו לחובות חיצוניים גבוהים ונקלעו לקשיים להחזרת חובותיהן.
עקב היותן של מדינות אלו חלק מהאיחוד האירופי ושימושן במטבע האירו היה חשש שהן תדרדרנה חלקים אחרים מאירופה למשבר הכלכלי של השנים 2008–2009. בכינוי נעשה שימוש בגופים כלכליים שונים ובעיתונות הכלכלית העולמית.
השימוש בראשי התיבות על ידי אנליסטים וסוחרי מט"ח ואג"ח החל עוד בשנות ה-90, מתקופות הסדרי מנגנון שער החליפין באיחוד המוניטרי האירופי, לפני קבלת האירו וביטול השטרות והמטבעות הלאומיים בשנת 2002 בגוש האירו.
השימוש המקורי במונח נעשה ממניעים תכליתיים כדי לתאר את מדינות דרום אירופה, בשל הסביבה הכלכלית והתרבות הדומה המאפיינת אותן: שיעור גבוה של צריכה פרטית וציבורית המבוססת על אשראי, ביחד עם שיעורי פריון נמוכים, אשר הזינו תהליך מתמשך של גידול במצבת החובות עד כדי חדלות פרעון.
חלק מארגוני הכלכלה ואמצעי התקשורת חדלו להשתמש במונח זה בשל היותו בלתי תקין פוליטית (משמעות הכינוי באנגלית כפשוטו היא "חזירים").
ה-Financial Times וחברת השירותים הפיננסיים ברקליס הגבילו או החרימו את השימוש במונח זה לחלוטין.
שר האוצר של פורטוגל, טען בשנת 2008 כי מדובר במונח "משפיל".
היחלצות אירלנד ממשבר החוב האירופי
בשנת 2008 הייתה אירלנד, כמו חברותיה בקבוצת PIGS, נתונה בחובות חיצוניים גבוהים ובקשיים להחזרתם.
הועלתה הצעה לסלק את אירלנד מגוש היורו כ"גדיעת איבר אחד להצלת כל הגוף".
אירלנד נחלצה לחלוטין מהמשבר כבר בשנת 2015, בעוד חברותיה בקבוצת PIGS נותרו בו.
רובה PGM Ultima Ratio הוא רובה צלפים שתוכנן ומיוצר על ידי חברת PGM Précision הצרפתית.
הרובה מיוצר בעיקר בקליבר 7.62x51 mm NATO אך ניתן להזמינו גם במספר קליברים אחרים, תלוי בדגם.
הרובה תוכנן כרובה צלפים נגד אנשים ונחשב למדויק ביותר, אמין ונוח ליורה.
מתחריו העיקריים בנתח שוק זה של רובי הצלפים הם אקורסי אינטרנשיונל ארקטיק וורפר ורובי סאקו TRG, ורובי צלפים אמריקאים.
שם הרובה בא מלטינית ופירושו "המוצא האחרון (שהוא כוח)" ונלקח מהביטוי "ultima ratio regum" ("הטיעון הסופי של מלכים", כלומר מלחמה) שהיה חרוט על תותחיו של לואי ה-14, מלך צרפת.
הרובה היה בשירות היחידה המיוחדת ללוחמה בטרור של ישראל, הימ"מ, ביחד עם "אחיו הגדולים" PGM 338 ו-PGM Hecate, בזכות דיוקו הרב, הארגונומיה הנוחה שלו והאיכות הכללית שלו.
צלפי הימ"מ השיגו בו מקבצים של רבע דקה של מעלה (0.25 MOA), דיוק הנחשב לאחד הטובים כיום בעולם (כיום רוב רובי הצלפים משיגים דיוק של 1–0.5 דקה של מעלה).
מערכת ה-Ultimo Ratio (להלן UR) היא רובה שתוכנן מראש כרובה צלפים ולא גרסה משופרת או מושבחת (accurised) של רובה רגיל.
כמו "אחיו" הגדולים - PGM Hecate II בקליבר 0.5 BMG ו-PGM 338 בקליבר 0.338 לפואה - רובה ה-UR בנוי סביב שלדת מתכת קשיחה, דבר המעניק לו מראה "שלדי".
תכנון זה נועד להפחית משקל ולהקל את תחזוקת הרובה.
למרות שהרובה מוצע בעיקר בקליבר 7.62 מ"מ נאט"ו ניתן להזמינו בקליברים שונים, כאשר היצע הקליברים האפשריים תלוי בדגם (התערבות, קומנדו I ו-II או הדגם המושתק).
בידיו של צלף מיומן הרובה מסוגל להשיג באופן עקבי דיוק של 0.5 דקת קשת (0.5 MOA) עם תחמושת Match Grade, אך גם מקבצים של 0.25 דקה של מעלה ומטה הם לא נדירים.
את הרובה ניתן להטעין במחסנית בת טור יחיד של 5 כדורים או מחסנית בעלת שני טורים בת 10 כדורים.
החברה מציעה את האביזרים הבאים בנוסף לרובה עצמו: משתיק קול PGM, ידית אחיזה ארגונומית מעץ, מתפסים מעץ, מסילות פיקטיני ארוכות לגג הרובה ולצדדים, מתאם לטלסקופים PGM, כוונות ברזל PGM לגיבוי, תיבת נשיאה ורצועה לנשיאת הרובה.
רובי ה-PGM נרכשו על ידי היחידות המיוחדות של צה"ל ומשמר הגבול, בהן הימ"מ.
הם נרכשו ב-3 דגמים: דגם ה-Ultima Ratio עם קנה מושתק אינטגרלית, דגם ה-PGM-338 לטווח רחוק ודגם ה-PGM Hécate II בקליבר 0.5 אינץ'.
רובי ה-PGM נרכשו בשל ביצועיהם המעולים, בעיקר דיוק בירי ונוחות הפעלה לצלף.
הם נרכשו בכמויות קטנות יחסית בגלל מחירם הגבוה, העובדה שלא ניתן לממן את רכישתם בכספי סיוע החוץ האמריקאי ומגבלות אירופאיות על ייצוא נשק לישראל (אמברגו).
הרובים נרכשו בשנות ה-90 של המאה ה-20 ושירתו עד סוף העשור השני של המאה ה-21. בימ"מ נעשה שימוש רב ברובים ורבים מהם נתבלו מרוב שימוש.
בגלל בעיה לרכוש חלקי חילוף ותחמושת תואמת עקב אמברגו אירופאי על ייצוא נשק לישראל, ב-2013 רכש הימ"מ במקומם את רובה הצלפים המודולרי בארט MRAD (תוצרת ארצות הברית), שלו דיוק דומה ל-PGM.
הבארט MRAD זכה אף הוא לחוות דעת חיוביות מאוד מצלפי הימ"מ.
: היה בשימוש יחידות מיוחדות של צה"ל ובימ"מ.
: בשימוש היחידה הטקטית של המשטרה הצבאית.
PIPA, ראשי תיבות של "Protect IP Act", הוא שמה של הצעת חוק שהוגשה בסנאט האמריקאי ב-12 במאי 2011 על ידי הסנאטור פטריק ליהי, יושב ראש הסנאט האמריקאי, ובתמיכת עשרה סנאטורים נוספים, דמוקרטים ורפובליקנים.
הצעת החוק דומה להצעת החוק SOPA אותה ניסו להעביר באותה תקופה בערך בבית הנבחרים בארצות הברית.
חוק זה מאפשר למחלקת המשפטים האמריקאית לנקוט בצעדים משפטיים נגד אתרים מפרי זכויות יוצרים בארצות הברית ומחוץ לה.
כמו כן החוק מאפשר למחלקת המשפטים לכפות על מנועי חיפוש, אתרי פרסום וספקי אינטרנט להפסיק מתן שירותים לאתרים אלו.
בנוסף, החוק נותן כוח לבעלי זכויות היוצרים לפתוח בהליך משפטי נגד אתרים אלה.
הצעת החוק זכתה לתמיכה רבה מצד סנאטורים משתי המפלגות, ומצידם של ארגונים גדולים בתעשיית הסרטים, בתחום ההוצאה לאור ובתחום התקליטים.
אולם, תוכנה של ההצעה עורר גל מחאות בקרב ארגונים פוליטיים וחברתיים, חברות שמפעילות אתרי אינטרנט גדולים, ובקרב ציבור הגולשים.
המחאות נגד הצעת החוק הביאו לדחיית ההצבעה בסנאט שהייתה אמורה להיערך ב-24 בינואר 2012.
הצעת החוק PIPA הוגשה במטרה להילחם בהפרת זכויות יוצרים ובפגיעה בקניין רוחני באינטרנט.
בין כל אתרי האינטרנט קיימים המוני אתרים שמפרסמים ומוכרים מוצרים מזויפים ותכנים שאין להם זכויות יוצרים עליהם.
חלק מהאתרים הם בעלי דומיינים שממוקמים בארצות הברית, אולם קיימים אתרים רבים שהדומיינים שלהם ממוקמים מחוץ למדינה.
ריבוי האתרים מפרי זכויות היוצרים, והשימוש בדומיינים ממקומות שונים בעולם יוצרים בעיות אכיפה שחוקים שחוקקו עד היום לא פתרו.
האתרים מפרסמים או מוכרים תכנים ללא אישור חוקי.
למשל: אתרי שיתוף לסרטים, סדרות או מוזיקה שמספקים לגולשים קבצים ללא אישור של בעלי זכויות היוצרים, או אתרים שמוכרים זיופים למוצרים אחרים כמו למשל תרופות.
התופעה הזאת יוצרת תכנים ירודים ותוצרים לא בטיחותיים ובנוסף היא פוגעת בכלכלה האמריקאית.
לפי דבריו של פטריק ליהי, תופעת הפיראטיות ברשת גובה מכלכלת ארצות הברית מיליארדי דולרים, מאות אלפי משרות והפסדים של מיליארדי דולרים ממיסים שלא שולמו.
ההצעה התקבלה בוועדת השיפוט של הסנאט אך בעקבות התנגדותו של הסנאטור רון ויידן וניסיונות הבלימה שלו, ההחלטה הסופית על קבלת החוק נדחתה לשנת 2011. בתקופת השהייה זו, ההצעה שוכתבה להצעת PIPA הנוכחית.
בהתאם למטרתה, הצעת החוק PIPA כוללת סעיפים שנותנים לממשלת ארצות הברית ולבעלי זכויות היוצרים בארצות הברית כלים לעצור אתרים מפרי זכויות יוצרים וגונבי קניין רוחני.
הצעת החוק מגדירה אתר "מפר" כאתר אינטרנט שעוסק ומקדם שעתוק, פרסום והפצת תכנים בלא בעלות בזכויות יוצרים; או כאתר שעוסק ומקדם מכירה, הפצה וקידום של מוצרים, שירותים ותכנים הנושאים סימן מזויף.
הצעת החוק מגדירה פעולות שניתן לבצע נגד אתרים אלו.
הפעולות מכוונות נגד בעלי האתרים ונגד בעלי הרישיון לדומיין שנמצאים בארצות הברית, ונגד דומיינים בין אם הם ממוקמים בארצות הברית או מחוץ לה.
התובע יכול להגיש תלונה לבית המשפט, אך הפעולות המשפטיות צריכות לפנות ראשית נגד בעל האתר או בעל הדומיין ורק לאחר מכן נגד הדומיין עצמו.
הפסקת שיתוף פעולה בין חברות צד שלישי והאתר המפר - אם בית המשפט מפעיל את הצו נגד האתר על חברות צד שלישי, החברות יידרשו לפעול כך:
חברות הנותנות שירותים כלכליים יצטרכו להפסיק העברת כספים לאתרים שמקושרים לדומיין.
חברות פרסום באינטרנט יאלצו לעצור את שירותיהן ולהפסיק את הפרסום ואת פעולות השיווק של האתר ברשת.
מנועי חיפוש יצטרכו למנוע גישה לדומיין של האתר המפר ויאלצו להפסיק לתת קישורים לאתר.
ספקיות אינטרנט יצטרכו למנוע גישה לאתרים על ידי ניתוק הקשר בין כתובת ה-IP של האתר לשם הדומיין שלו.
החברות ידרשו לבצע צעדים אלו רק אם הם סבירים וניתנים ליישום.
כאשר מגיש התלונה הוא בעל זכויות היוצרים, בית המשפט יכול לתת הרשאה להפעלת חברות צד שלישי נגד האתר הנתבע.
במקרה זה מדובר רק במנועי החיפוש ובחברות למתן שירותים כלכליים.
היועץ המשפטי ובעלי זכויות היוצרים יורשו לנקוט בצעדים שיפגעו בכדאיות הכלכלית של האתר ולא בצעדים לחסימת האתר.
פעולות הגנה על חברות צד שלישי שמתנדבות לפעול נגד אתרים מפרים- חברות פרסום באינטרנט וחברות למתן שירותים כלכליים שיפסיקו לשתף פעולה עם אתרים מפרים ביוזמתן האישית בשל ראיות מוצקות לכך שהאתר מפר זכויות יוצרים וגונב קניין רוחני, יזכו להגנה משפטית.
פעולות נגד אתרים שמסכנים את בריאות הציבור - עידוד חברות צד שלישי להפסיק קשרים עם אתרים שמספקים מרשמים ותרופות מזויפים ובצורה לא חוקית.
פיקוח על שינויים - במקרים בהם האתר הפסיק להפר זכויות יוצרים ולגנוב קניין רוחני, יוכל בעל האתר/בעל הדומיין לעתור לבית המשפט כדי להשעות את הצו.
במקרים בהם אתר מפר יחליט להחליף שם דומיין, התובע יוכל לנקוט בפעולה משפטית נגד שם הדומיין החדש/בעל הדומיין/בעל האתר במסגרת אותו משפט.
טרם ההחלטה על דחיית ההצבעה על הצעת החוק תמכו בהצעה 32 סנאטורים משתי המפלגות.
בנוסף, תמכו בהצעת החוק ארגונים גדולים מתעשיית הסרטים והמוזיקה, חברות קוסמטיקה, אופנה וארגונים שונים.
ביניהם חברת וולט דיסני, יוניברסל מיוזיק גרופ, רבלון ודולצ'ה וגבאנה.
הטענות העיקריות לתמיכה בחוק התבססו על הנזק הכלכלי שנגרם כתוצאה מהפרת זכויות יוצרים, הנזק שנגרם למחזיקי זכויות הקניין הרוחני והנזק שנגרם למשתמשים בתכנים ובמוצרים מזויפים.
בנוסף לכך הודגשו הסכנות לבריאות הציבור במכירה של תרופות ומרשמים מזויפים.
המתנגד הבולט ביותר להצעת החוק היה הסנאטור רון ויידן בנוסף אליו היו סנאטורים משתי המפלגות שהתנגדו להצעה.
גופים פרטיים שהתנגדו להצעה היו חברות אינטרנט כמו פייסבוק, גוגל וויקיפדיה.
הסיבות העיקריות להתנגדות לחוק הן החשש לכך שהחוק ימנע חידושים ופיתוחים באינטרנט, החשש לחופש הדיבור, החשש לפגיעה כלכלית בחברות האינטרנט וחשש מתביעות משפטיות שנובעות מחורים באבטחה.
החוק דורש מהאתרים מעקב דקדקני אחרי כל המתרחש בהם מה שכמעט ואינו אפשרי.
תשתית מפתחות ציבוריים (או בקיצור PKI; מאנגלית: Public-key infrastructure) היא תשתית של חומרה, תוכנה, אנשים, מדיניות ותהליכים הנדרשים כדי להנפיק, לנהל, להעביר, להשתמש, לאחסן ולגנוז תעודות דיגיטליות.
בקריפטוגרפיה, PKI הוא הסכם המקשר מפתחות ציבוריים עם הגופים (למשל אדם או ארגון) שאליהם הם שייכים, באמצעות רשויות אמון (בקיצור CA, מאנגלית: Certificate Authority), אשר בסמכותן להנפיק תעודות דיגיטליות.
הקשר מיוסד בתהליך של רישום וניפוק.
הניפוק מתרחש אצל רשות האמון (באמצעות תוכנת מחשב או פיקוח אנושי), בהתבסס על רמה מסוימת של אמון בין הצדדים (למשל על ידי הצגת מסמכים משפטיים המאשרים זהות של חברה).
הגוף האחראי על בדיקת האמון בין הצדדים הוא מרכז רישום (או RA, קיצור של Registration Authority).
על ה-RA לוודא שהמפתח הציבורי אכן שייך לאותו גוף יחיד אשר נרשם, באופן שלא יאפשר לאותו גוף להתכחש לכך בעתיד.
כדי לדעת אם תעודה כלשהי תקפה פונים לרשות תיקוף (VA, Validation Authority).
לעיתים, המונח PKI משמש לתיאור מימוש של רשות אמון.
הצפנת מפתח ציבורי היא שיטה בקריפטוגרפיה המאפשרת לגופים מרוחקים לתקשר באופן מאובטח בתוך רשת ציבורית לא מאובטחת, ולהבטיח את הזהות אחד של השני באמצעות חתימות דיגיטליות.
תשתית PKI היא מערכת ליצירה, אחסון והפצה של תעודות דיגיטליות, אשר מאפשרות לוודא שייכות של מפתח ציבורי לגוף מסוים.
במסגרת תשתית זו מנפיקים תעודות דיגיטליות המקשרות שֵׁם עם מפתח ציבורי, מאחסנים את התעודות הללו במרכז שנועד לשם כך, וגונזים אותן אם נדרש (למשל, כשנחשף המפתח הפרטי).
תשתית PKI מורכבת אפוא מ:
רשות אמון (CA) האחראית על ניפוק ועל אימות תעודות דיגיטליות.
מרכז רישום (RA) המאמת את הזהות של גופים המבקשים מידע מרשות האמון.
ספרייה מרכזית - מקום מאובטח שבו יאוחסנו מפתחות צופן.
באופן כללי, ישנן שלוש דרכים להשגת אמון בגוף מסוים: רשות אמון (CA), רשת אמון (Web of Trust), ו-Simple PKI.
התפקיד המרכזי של רשות האמון הוא לחתום דיגיטלית ולהפיץ את המפתח הציבורי המקושר אל גוף נתון.
פעולה זו מתבצעת על ידי המפתח הפרטי של רשות האמון, כך שהאמון במפתח הציבורי של המשתמש מבוסס על האמון במפתח הפרטי של רשות האמון.
הקשר בין המשתמש למפתח שלו מיוסד בהסתמך על רמה מסוימת של אמון, באמצעות תוכנת מחשב או פיקוח אנושי.
גישה זו מערבת שרת הפועל כרשות אמון מקוונת (online) במערכת SSO (שיטה להזדהות חד פעמית כלפי יותר מגוף אחד).
שרת ה-SSO ינפיק תעודות דיגיטליות לשימוש הלקוח, אבל לא ישמור אותן.
גישה חלופית לבעיית אימות השייכות של מפתח ציבורי לגוף מסוים היא רשת אמון.
הקמת רשת אמון נעשית באמצעות חתימה הדדית של משתמשים זה על המפתח הציבורי של זה, כך שמושגת היררכיה של אמון אשר בראשה עומד בדרך כלל גוף בעל אמינות גבוהה.
לפי גישה זו, כל גוף יכול לפרסם את המפתח הציבורי שלו, אך המפתח ייחשב אמין (או מאומת) רק אם שני חברים שונים ברשת האמון הצהירו כי אכן המפתח שייך לאותו אדם (וגיבו הצהרה זו בחתימה דיגיטלית על ההצהרה ועל המפתח).
רשת אמון פועלת למעשה בשיטת חבר מביא חבר, שבה ניתן לתת אמון בכל משתמש אשר אושר על ידי מי מהחברים הקיימים.
הראשונה לנקוט דרך זו כדי להבטיח את זהות בעלי המפתחות הציבוריים היא התוכנה PGP, המנגישה את האפשרות ליצור רשת אמון אל המשתמש הביתי.
גישה נוספת, אשר אינה מתעסקת בקישור בין זהות למפתח ציבורי היא Simple Public-key Infrastructure, או בקיצור SPKI.
הגישה צמחה מתוך שלושה מאמצים עצמאיים להתגבר על המורכבות של X.509 ושל רשת האמון של PGP.
ב-SPKI אין קישור בין זהות למפתח, שכן לפיה המפתח הוא זה שיש להטיל עליו את האמון, במקום על הזהות (האדם או הארגון).
מכשיר ה- PID לגילוי תרכובות אורגניות נדיפות:
PID, גלאי פוטויוניזציה (Photoionization detector) הוא מכשיר שבאמצעותו ניתן לגלות תרכובות אורגניות נדיפות מסוימות.
מכשיר זה בעל גלאי המאפשר למדוד גזים ותרכובות אורגניות נדיפות בריכוזים של מתחת ל- ppb (parts per billion) עד ל-10,000 ppm (parts per million).
גלאי זה זול והשימוש בו יעיל לשם ניתוח גזים ואדים רבים.
אחד מיתרונותיו הוא יכולתו לייצר קריאות מידיות ולפעול ללא הרף.
היישום הראשוני של הגלאי היה באמצעות גילוי יונים על ידי כרומטוגרפיית גזים.
פוטונים בעלי אנרגיה גבוהה, בדרך כלל בטווח העל סגולי (UV) שוברים את המולקולות ליונים טעונים חיובית.
כאשר התרכובות נשטפות מקולונת כרומטוגרפיית הגז הן מופגזות על ידי פוטונים בעלי רמת אנרגיה גבוהה.
בצורה כזאת הן מתייננות על ידי ספיגה של אנרגיה על סגולית גבוהה.
האור העל סגולי מעורר אותן וכתוצאה מכך ישנו איבוד זמני של אלקטרונים במולקולות.
בצורה כזאת ישנה יצירה של יונים טעונים חיובית.
הגזים נהפכים להיות טעונים חשמלית והיונים יוצרים זרם חשמלי אשר מהווה פלט בצורת סיגנל בגלאי.
ככל שהריכוז של הרכיב גדול יותר, כך נוצרים יותר יונים, דבר המתבטא בזרם חזק יותר.
הזרם עצמו מוגבר ומוצג על גבי מד הזרם.
מניחים לרוב שהיונים עוברים תהליך של חיבור מחדש לאחר המעבר לגלאי (כדי ליצור את המולקולות המקוריות).
אולם, מנה קטנה של אנליטיים הנשאים באוויר נשארים מיוננים (השפעתם זניחה מאוד).
הגלאים בעלי תחומי אורכי גל רחבים ואינם סלקטיביים (בשל יכולתם ליינן כמעט כל דבר עם אנרגיית יינון השווה או הפחותה מהפלט של המנורה).
מכשיר ה- PID סלקטיבי בצורה גבוהה כאשר הוא משולב עם טכניקת כרומטוגרפיה או כאשר הוא מחובר לצינור (כמו למשל צינור ייחודי לבנזן).
מכשיר זה יגלה רק תרכובות בעלות אנרגיית יינון זהה או נמוכה מאנרגיית הפוטונים הנוצרת על ידי נורת ה-PID המצויה בגלאי.
מכשיר זה בדרך כלל מכויל על ידי איזובוטינל.
PID אינו צורך או הורס את הרכיבים אשר הוא מגלה.
סיגנל ה-PID יכול להיות מדוכא כאשר מתבצעים מדידות בסביבות בעלי לחות גבוהה, או במקרה בו התרכובת מופיעה בריכוז מאוד גבוה.
החלשות עוצמת האור מתרחשת בשל היכולת של תרכובות מסוימות (כמו מים – בעלי פוטנציאל יינון גבוה) לספוג את הפוטונים הנפלטים על ידי נורת העל סגולי ללא הובלה ליצירת זרם היוני.
מכשיר זה משמש גם לדיגום קרקע (סקרי קרקע, דיגום מוודא ועוד) לשם אינדיקציה ראשונית להימצאות זיהום אורגני.
אמנם לערכי המדידה של ה- PID אין משמעות רגולטורית, אך כאשר מתקבלים ערכים הגבוהים מ-20 ppm זה מעיד על חשד לזיהום, ודוגמאות מקרקע זו תשלחנה לבדיקות מעמיקות יותר.
ערך הנמוך מהמספר שצוין לא מעיד על אי המצאות זיהום בקרקע.
על כן יש להשתמש בכל החושים השונים (ויזואלית - צבע, ריח, מרקם ועוד) כדי לאפיין את אותה קרקע ולקבוע את ייעודה.
רובה PGM 338 (הנקרא גם PGM Mini-Hecate .338) הוא רובה צלפים לטווח רחוק שתוכנן ומיוצר על ידי חברת PGM Précision הצרפתית.
הרובה נקרא על שם הקליבר שלו: 0.338 לפואה מגנום, המיועד לצליפה לטווחים ארוכים של יותר מ-1,000 מטר.
מתחריו העיקריים בנתח שוק זה של רובי הצלפים הם המקמילן TAC-338, האקורסי אינטרנשיונל ארקטיק וורפר AWM, הבארט MRAD ורובי סאקו TRG.
בידיו של צלף מיומן הרובה מסוגל להשיג באופן עקבי דיוק של 0.5 דקת קשת (0.5 MOA) עם תחמושת match-grade.
הרובה תוכנן לצליפה נגד מטרות אדם בטווחים של 500–1,400 מטר.
בטווחים קצרים יותר מ-500 מטר יש חשש לחדירת יתר עקב עוצמת הירי, דבר שעלול להיות בעייתי בתרחישי חילוץ בני ערובה.
בטווחים של מעל 1,200 מטר דיוק הרובה נפגע עקב מגבלות התחמושת אך הוא עדיין יעיל לטווחים של עד 1,500 מטר.
את הרובה ניתן להטעין במחסנית בת 10 כדורים.
הרובה נמצא בין השאר בשירות היחידה המיוחדת ללוחמה בטרור של ישראל, הימ"מ, מאז 1996 (ביחד עם "אחיו הקטן" PGM Ultima Ratio ו"אחיו הגדול" PGM Hecate) וזאת בזכות דיוקו הרב, הארגונומיה הנוחה שלו והאיכות הכללית שלו.
עקב אמברגו אירופאי על תחמושת וחלקי חילוף ל-PGM הצרפתי, החל הימ"מ בשנת 2013 לקלוט רובי בארט MRAD למערך הצליפה לטווח רחוק במקום רובי PGM 338 שהתבלו ונשחקו.
: היה בשימוש יחידות מיוחדות, בהן הימ"מ.
: בשימוש יחידות הקומנדו של הצבא.
PGM Hécate II הוא רובה צלפים כבד נגד חומרים תוצרת חברת PGM Précision הצרפתית.
זהו הרובה הכבד ביותר של ידי חברת PGM Précision הצרפתית.
לכדור ה-0.5 עוצמת חדירה גדולה והנזק שהוא גורם בפגיעה עצום, דבר שמאפשר לו לפגוע בחומרים ולחדור דרך קירות ומיגון קל.
טווח הירי המרבי של הרובה הוא 1,800-2,000 מטר, כמו בשאר רובי ה-0.5. המתחרים הבולטים שלו הם הבארט M82A1, מקמילן TAC-50 וה-AW-50.
כמו "אחיו הקטנים", PGM Ultima Ratio ו-PGM 338, הרובה מעוצב בצורה שילדית כדי להקל על התחזוקה ולחסוך במשקל.
הוא דומה במראהו לאחיו הקטנים אך גדול וכבד מהם.
הרובה מצויד בדורגל ניתן-לכוון וחצובת חד-רגל בקת.
הקנה מחורק וכן בעל רכסים ושקעים שנועדו לשפר את פיזור החום וקירור הקנה.
בלם הלוע יעיל ביותר ומקטין את הרתע באופן ניכר.
רובה נגד חומרים לפגיעה בכלי רכב, נגמ"שים קלים, מבנים ומטרות שמסתתרות מאחורי מחסה.
רובה לסילוק פצצות ופיצוץ נפלי תחמושת.
רובה רתק לטווח גדול במיוחד.
רובה נגד צלפי אויב, וזאת בזכות טווח הירי הגדול שלו.
: הרובה משרת בצבא צרפת תחת השם FR-12,7 שפירושו Fusil à Répétition de calibre 12.7 mm, כלומר: רובה מטען בקליבר 12.7 מ"מ.
הרובה משרת גם ביחידת הלוחמה בטרור של משטרת צרפת, RAID.
: הרובה נמצא בשירות הימ"מ, היחידה המיוחדת ללוחמה בטרור של משטרת ישראל.
: בשירות חיל הנחתים הברזיאלי
PHTLS (ראשי תיבות של Pre Hospital Trauma Life Support) היא סכמה לטיפול בפצוע טראומה גופנית בודד בשטח, המיושמת באופן מלא בעיקר בארגוני רפואת חירום כגון "מגן דוד אדום" ו"איחוד הצלה".
מטרת הסכמה היא פינוי מהיר של הפצוע לבית חולים, אחרי ביצוע פעולות טיפול מצילות חיים בלבד בשטח, זיהוי הנפגע וסביבתו והערכה זריזה של סיכונים העלולים להחמיר מצבו.
הסכמה כוללת חמישה שלבים בשני סבבים, כשבין שני הסבבים מפריד שלב בו מחליטים בין פינוי מיידי לבית חולים, לבין השלמת פעולות נוספות בשטח, ואז פינוי הפצוע לבי"ח לאחר קיבוע נאות.
בסכמה חמישה שלבים, לפי חמשת האותיות הראשונות של האלפבית האנגלי: ABCDE, כשהראשון (S) הוא שלב מקדים אופציונלי:
זהו השלב המקדים, בו מוודאים את ביטחון ובטיחות המטפל (ים) והפצוע, על ידי:
הקפדה על סטריליות (עטיית כפפות או לבוש-מגן אחר, כפי המתחייב)
שימוש באמצעי חיטוי והתרחקות מגורמים מזהמים
במקרים של תאונת דרכים: קריאה למשטרה לאבטח את התנועה במקום, עטיית סימני זיהוי ואפוד זוהר, כיבוי מנוע והרמת בלם יד ברכבים המעורבים (מחשש לפיצוץ וכדומה)
עצירת שטפי דם פורצים - המאיימים מיידית על חיי הפצוע.
זהו שלב אבטחת נתיב האוויר לפצוע והתרשמות מרמת הכרתו, והוא כולל:
בדיקת הכרה (ניסיון לדובב אותו, לעוררו בגרימת רעש או בהסבת כאב מבוקר)
אבטחת נתיב אויר פתוח והגנה על עמוד שדרה צווארי; (פתיחת נתיב האוויר בטכניקת "דחיקת הלסת" (jaw thrust) אחרי טראומה, או "הרמת-מצח-סנטר" (chin lift) כשאין חשש לפגיעה בעמוד השדרה הצווארי)
בדיקה יסודית של העורף והצוואר לאיתור חבלות מהטראומה
הנחת צווארון ייעודי לקיבוע הצוואר אחרי טראומה
כשיש איום על נתיב האוויר חובה לסלק הפרשות (אצל מחוסר הכרה תישקל החדרת מנתב אוויר ייעודי (Airway) לפיו של הפצוע, בגודל מתאים).
מטרת הפעולות בשלב זה ניטור נשימה תקינה, על ידי:
חישוף פלג גוף עליון להתרשמות מהנשימות וחיפוש סימנים לחבלות בבית החזה
הערכת מצב הנשימה של הפצוע, סיוע אפשרי בחמצן או הנשמה במפוח "אמבו", כמתחייב ממצבו
אזהרה: אין לחבוש פציעות חודרות באזור בית החזה בתחבושת רגילה!
פצע חודר בחזה יש לחבוש בתחבושת עם שסתום חד-כיווני 'אשרמן' למניעת הצטברות אוויר בחלל החזה והריאות; כך יתאפשר לאוויר ולדם לצאת החוצה למניעת התפתחות של 'חזה-אוויר'.
(אם אין תחבושת 'אשרמן' אפשר להשתמש כחלופה באמצעי אטים-אוויר כמו שקית פלסטיק, תוך הדבקת שלושה מארבעת צדי השקית לגוף; כך מאלתרים חבישה עם שסתום חד-כיווני החוצה)
הפעולות בשלב זה נועדו לנטר בעיות הקשורות למחזור הדם:
עצירת שטפי דם לא פורצים, שלא טופלו בשלב ה-S
בדיקת הבטן: התרשמות משטפי דם פנימיים, האם הבטן רכה/קשה במישוש, ועוד
הערכת קצב הלב במישוש, בדיקת מילוי קפילרי, טמפרטורת העור וצבעו, הזעה.
זהו שלב הערכה נוירולוגית מהירה לאיתור ליקויים נוירולוגיים:
בדיקת הכרה חוזרת, התרשמות מהתמצאות כללית בזמן ובמרחב
הפשטה וחישוף כל הגוף בחיפוש זריז של פציעות נוספות, שברים או כוויות
כיסוי מהיר של הפצוע למניעת היפותרמיה ולכיבוד צנעת הפרט
זהו שלב ההחלטה אם להשלים בשטח את כל הטיפול בפצוע או לפנותו בדחיפות לבית חולים אחרי קיבוע נאות ללוח גב
בחירום ניתן לבקש מעובר אורח בנימוס לעזור להעלות המטופל לקרש גב ב°45 (דוגמת פניה: "שלום, אנחנו ממד"א ומבקשים את עזרתך: החזק נא את קרש הגב ב°45 וכשאני אומר "°90 מעלות" אנא הצמד אותו ככל האפשר קרוב לפצוע, וכשאנחנו נוריד אותו בהדרגה, אנא הורד איתנו הקרש בקצב שלנו, תודה")
[לפקודתו של א' מחזיקים ב' ו-ג' את המטופל כשידיהם בהצלבה, ומרימים אותו ב-°30, °60, ובסוף °90].
חשוב: כשמגיעים ל°90 מעלות שואלים את עובר-האורח אם ראה פציעות בגב.
'הסבב השניוני', או 'המשלים', כולל בדיקות וטיפולים שלא בוצעו ב'סבב הראשוני':
(A) המשך אבטחת נתיב האוויר ועמוד השדרה הצווארי
(B) בדיקת הנשימה תוך ספירת קצב נשימות בדקה
(C) בדיקות לחץ דם, דופק, מתן עירוי נוזלים לפי הצורך
(D) חבישות, קיבועים וטיפול לפי הסדר: כוויות, פצעים, שברים
(E) קיבוע מלא לקרש גב אם לא בוצע עד כה, ופינוי להמשך טיפול בבית חולים
הבנק מספק שירותים ללקוחות פרטיים ועסקיים.
פירוש שמו של הבנק הוא "הבנק לחסכונות כלליים – הבנק הפולני".
ב-7 בפברואר 1919, לאחר הכרזת העצמאות של פולין, על פי הוראה של מנהיג פולין העצמאית יוזף פילסודסקי, נוסד בנק הדואר לחסכונות.
לתפקיד המנהל מונה ב-28 בדצמבר 1919 הוברט לינדה.
לתפקיד הנשיא מונה הנריק גרובר, שכיהן בתפקיד זה במשך שנים רבות בתקופת הרפובליקה הפולנית השנייה.
מטה הבנק נקבע בוורשה הבירה, ברחוב שוויינטוקז'יסקה 31/33, והסניפים המקומיים הראשונים הוקמו בקרקוב, בלבוב, בלודז', בפוזנאן ובקטוביץ.
משימתו הראשונה של הבנק הפולני הייתה הכנסה למחזור של המטבע החדש, הזלוטי הפולני, שהחליף את המארק הפולני.
החל מ-1920 הבנק הועבר לשליטת המדינה.
בתקופת הכיבוש הגרמני של פולין בזמן מלחמת העולם השנייה, הבנק פעל תחת הנהלה גרמנית.
ב-1945 הפעילות הבנקאית חזרה שוב, הפעם תחת השלטון הקומוניסטי והקמת הרפובליקה העממית של פולין.
ב-1 בינואר 1950 בנק הדואר לחסכונות מוזג לתוך הבנק לחסכונות כלליים.
בין השנים 1975 ל-1987 סניפי Bank Polski פעלו במסגרת הבנק הלאומי של פולין (הבנק המרכזי), תוך ששמרו על הבידול המיתוגי שלהם.
ב-1 בנובמבר 1987, במסגרת הרפורמות הכלכליות שנערכו בפולין כמו גם בשאר ארצות הגוש הקומוניסטי, Bank Polski חזר להיות ישות עצמאית.
נכון ל-2016, Polski Bank מעסיק כ-29,000 עובדים עם רווח נקי של יותר מ-7 מיליארד זלוטי (יותר מ-2 מיליארד דולר).
הנכסים שלו שווים יותר מ-285 מיליארד זלוטי.
הבנק דורג מקום 510 בדירוג פורבס גלובל 2000 לשנת 2010. לבנק פעילות באוקראינה לאחר שרכש שם את קרדובנק (Kredobank).
ממשלת פולין מחזיקה ב-51.24% ממניות הבנק.
40% שייכים לאוצר המדינה, ו-10.25% לבנק הממלכתי הממשלתי (פולנית: Bank Gospodarstwa Krajowego).
פלאק הייתה הפצת לינוקס, נגזרת של מורפיקס (Morphix).
ההפצה הייתה מיועדת לבדיקות חדירה, בדיקות רשת, וזיהוי פלילי דיגיטלי.
היא פותחה על ידי צוות פיתוח ייעודי של PHLAK ושוחררה בתאריך 9 בדצמבר 2003 (גרסה 0.2).
המערכת הופצה כשעליה מותקנות מראש תוכניות רבות כגון: סורק הפורטים Nmap, רחרחן Wireshark, כלי התקיפה Ettercap, כלי לבדיקת רשתות אלחוטיות Kismet ועוד.
PGM Précision היא חברה צרפתית המתמחה בייצור רובי צלפים.
היא נוסדה ב-1991 בצרפת על ידי ז'יל פאייה (Giles Payen), אלן גונה (Alain Gonnet) ופרנסואה מורייה (François Morier), ושמה מורכב מראשי התיבות של שמות משפחתם.
רובי הצלפים של החברה נחשבים לנוחים מאוד ליורה ומדויקים מאוד, רובם מקבצים בדיוק של 0.5 דקת קשת.
כיום החברה מייצרת ומשווקת 3 דגמים:
PGM Ultima Ratio – רובה צלפים קל בקליבר 7.62x51 מ"מ נאט"ו אך ניתן לבקשו גם בקליבר קל אחר
PGM-338 – רובה צלפים ארוך טווח בקליבר 0.338 לפואה מגנום
PGM Hécate II – רובה צלפים כבד נגד ציוד בקליבר 12.7x99 מ"מ נאט"ו (0.5 BMG)
רובי ה-PGM היו בעבר בשירות הימ"מ ויחידות מיוחדות בצה"ל, אך הם יצאו משירות בעקבות אמברגו אירופאי על נשקי תקיפה לישראל, דבר שהקשה על השגת חלקי חילוף וקנים חדשים במקום קנים שנשחקו, וכן השגת תחמושת צליפה תואמת.
הם הוחלפו בידי הבארט MRAD האמריקאי.
היא החברה היורשת של PGP-RTB, שהוקמה ב-1959 בבלגרד, אז בירת הרפובליקה הפדרלית הסוציאליסטית של יוגוסלביה.
לאחר התפרקות יוגוסלביה בשנת 1993 שינתה החברה את שמה ל-PGP-RTS.
רוב האמנים החתומים בחברה הם מסוגות הפופ, הרוק והפולק.
להלן רשימה נבחרת של האמנים:
PG רוקסט (בשוודית: PG Roxette) היא להקת פופ-רוק שוודית אשר נוסדה על ידי פר גסל בשנת 2021.
בספטמבר 2021 פר גסל, הלנה יוספסון, דיה נורברג, קלרנס אופרמן, מגנוס בורייסון, כריסטופר לונדקוויסט ויונאס איזקסון יצרו בשיתוף פעולה, תחת שם הבמה "PG רוקסט", את גרסת הכיסוי לשיר "Nothing Else Matters" של מטאליקה לאלבום המחווה The Metallica Blacklist.
בשנת 2022, פר גסל הצהיר במדיה שלהקת רוקסט, אשר בה היה חבר בין השנים 1986 עד מותה של הזמרת מארי פרדריקסון בשנת 2019, תמשיך להתקיים תחת שם הבמה PG רוקסט.
וציין כי "מאז שנות ה-80 כל החיים שלי סובבים סביב רוקסט ועד היום זה עדיין מה שהכי מרגש אותי.
בהתחלה לא הייתי בטוח באיזו דרך ללכת, אבל ככל שעבר הזמן נהיה ברור לי שאני מעוניין להמשיך בזה.
אני רוצה לשמור על המורשת של רוקסט בחיים".
בנוסף לכך גסל אמר גם ש: "להחליף את מארי זה בלתי אפשרי, וזו אף פעם לא הייתה כוונתי.
העידן של רוקסט שחלקנו יחד היה התגשמות פנטזיה שיצא לנו לחוות ביחד.
אני מצפה להמשיך את המסע הזה, אבל בדרך אחרת.
אם מארי עדיין הייתה איתנו, כמובן שהיינו עושים זאת ביחד".
אלבום האולפן הראשון של רוקסט PG אשר נקרא יצא באוקטובר 2022. בהפקת האלבום השתתפו הזמרות הלנה יוספסון ודיה נורברג אשר לקחו בעבר חלק בהפקת שיריו של גסל באלבומי הסולו שלו או כזמרות רקע בסבבי ההופעות המאוחרים של להקת רוקסט.
האלבום הוקלט יחד עם עוד מספר אנשים שהיו מעורבים בהפקת האלבומים של להקת רוקסט, כולל המפיק והקלידן קלרנס אופרמן, הגיטריסטים יונאס איזקסון וכריסטופר לונדקוויסט, והבסיסט מגנוס בורייסון.
לפני שהאלבום יצא לשווקים פורסמו שני סינגלים מתוכו - "The Loneliest Girl in the World" ו-"Walking on Air", שהאחרון שבהם נכתב במקור לפסקול הסרט "אהבה בשחקים: מאווריק".
בנובמבר 2022 הוציאה הלהקה את הסינגל "Wish You the Best for Xmas".
באפריל 2023 הלהקה הוציאה את המיני-אלבום "Incognito" שהכיל ארבע רצועות.
PI-RADS הוא ראשי תיבות של Prostate Imaging Reporting and Data System, מערכת דיווח ונתונים בדימות ערמונית, המגדירה סטנדרטים של שירות קליני באיכות גבוהה לדימות תהודה מגנטית רב-פרמטרית (mpMRI), כולל יצירת התמונות ואופן הדיווח עליהן.
בשנת 2007, קבוצת העבודה הבינלאומית ל-MRI ערמונית של קרן AdMeTech כינסה את המומחים העולמיים המרכזיים, כולל חברי האגודה האירופית לרדיולוגיה אורוגניטלית (ESUR) והאגודה האמריקאית לרדיולוגיה (ACR).
במרץ 2009 בווינה הקימה ESUR ועדת MRI ערמונית, במטרה לייצר סטנדרטים מינימליים ומקסימליים לרכישה ודיווח של MRI של הערמונית.
סטנדרטיזציה זו נתמכה על ידי תוצאות פגישת קונצנזוס בלונדון בדצמבר 2009 .
ד"ר ברנץ פרסם בדצמבר 2011 עם ועדת MRI הערמונית של ESUR את גרסת ה-PI-RADS הראשונה (v.1) בעקבות יוזמה זו, ה-ACR, ה־ESUR וקרן AdMeTech הקימו ועדת היגוי משותפת, ובשנת 2016 פרסמו גרסה שנייה של PI-RADS (v.2).
מאמר זה קידם את קבלתו של MRI של הערמונית על ידי אורולוגים ואף זכה בפרס "המאמר המדעי הקליני הטוב ביותר לשנת 2016 בעיתון European Urology.
בשנת 2019 פרסמה ועדת ההיגוי של PI-RADS גרסה מעודכנת: PI-RADS v2.1.
מטרת MRI של הערמונית באמצעות PI-RADS היא להעריך את הסיכון לסרטן ערמונית בעל משמעות קלינית.
יתר על כן, מערכת PI-RADS v2 נועדה לתקנן וליצור אחידות גם ברכישת התמונות של MRI של הערמונית.
מחקרים שונים השוו את הביצועים החיזויים של PI-RADS v1 לאיתור סרטן ערמונית משמעותי מול תוצאות ביופסיה מונחית תמונה ו/או דגימות של כריתת ערמונית.
יישומים אחרים שעבורם PI-RADS עשוי להיות שימושי כוללים חיזוי של הפסקת מעקב פעיל אצל מטופלים עם גידול שנחשב בסיכון נמוך עקב התקדמות/תוקפנות הגידול, זיהוי של השתרעות של סרטן מחוץ לערמונית, ומידע משלים כאשר שוקלים האם לבצע ביופסיה חוזרת של מטופלים עם היסטוריה של ביופסיה שלילית קודמת.
PI-RADS v2 נועד לשפר זיהוי, אפיון וריבוד סיכונים אצל מטופלים עם חשד לסרטן הערמונית במטרה לקבל החלטות טיפול טובות יותר, תוצאות משופרות ודיווח פשוט יותר.
PICO-8 הוא מכונה וירטואלית ומנוע משחק שנוצרו על ידי Lexaloffle Games.
זוהי קונסולת משחקי וידאו פנטזיה.
המחקה את היכולות הגרפיות והסאונד המוגבלות של מערכות 8 סיביות של שנות ה-80 כדי לעודד יצירתיות וכושר המצאה בהפקת משחקים מבלי להציף את האפשרויות הרבות של מנועי משחק מודרניים.
מגבלות כאלה גם מעניקות למשחקי PICO-8 מראה ותחושה מסוימים, של משחקי רטרו, למרות שכולם מהעשור האחרון.
משתמשים יכולים לייצא את המשחקים שלהם כמשחקי אינטרנט HTML5 או להעלות את היצירות שלהם ל־BBS הרשמי של Lexaloffle, שם משתמשים אחרים יכולים לשחק במשחקים בדפדפן אינטרנט ולהציג את קוד המקור.
ניתן לייצא משחקי PICO-8 גם כתוכנה עצמאית, שיפעלו ב-Windows, macOS או Linux.
תוכנית PICO-8 משלבת עורך קוד Lua, כלים ליצירת ספרייט ומפות, ועורך אפקט קול אודיו ומוזיקה.
התוכנה יכולה לטעון משחקים שנשמרו באופן מקומי במחשב, בצורה של טקסט או כתמונות .png מקודדות במיוחד.
הממשק תומך גם במצב עילוי, שבו ניתן לצפות במשחקים שהועלו ל-BBS ולאחר מכן לשחק בתוכנית PICO-8.
משחקי PICO-8, כמו גם ממשק התוכנית עצמה, מוגבלים ל-128 × 128 פיקסלים, תצוגה של 16 צבעים ופלט אודיו של 4 ערוצים.
החל מגרסה 0.1.11, משתמשים רשאים לייצא מחסניות Pico-8 כקובצי הפעלה עצמאיים עבור Windows, Linux (64 סיביות), Mac ו-Raspberry Pi.
פלטת PICO-8 מכילה 16 צבעים בלבד.
ניתן להחליף את הצבעים בלוח הצבעים בסט צבעים שונה על ידי הוספת עדכון פלטה עם מזהה צבע גדול מ-128. צבעים אלה אינם מוכרים רשמית על ידי היוצרים; עם זאת, הם מאומצים על ידי הקהילה ומקבלים שמות לא רשמיים.
ג'וזף קיבל השראה ממערכת ישנה יותר תוך הגדרת מגבלות ל-PICO-8. פלטת 16 צבעים נוצרה בהשראת Commodore 64, מעקבים עם 4 ערוצים מ־Amiga 500 ואסתטיקה כללית מחומרה אחרת משנות ה-80 כמו Apple II ו-Famicom.
הוא טבע את המונח קונסולת פנטזיה כדי לתאר מערכות כמו PICO-8 שיש להן מגבלות מכוונות כדי להתאים לחומרה היפותטית.
בתור קונסולת פנטזיה, ל-PICO-8 אין חומרה רשמית שהיא מבוססת עליה וכל המגבלות שלה הן חיקוי גרידא.
חובבי מחשב וחומרה של Homebrew בכלל מנסים להתאים את PICO-8 במכשירים מתקדמים.
ל-PICO-8 יש תמונה רשמית עבור Raspberry Pi ו־CHIP (נשלח מותקן מראש ב-Pocket CHIP), והקהילה הצליחה להריץ ישירות את התוכנה הרשמית או את המשחקים באמצעות אמולטורים של PICO-8 הזמינים ב-RetroArch במחשבי לוח אחרים.
למרות שלא ניתן להפעיל את PICO-8 בעצמו על מכשירים שאינם לפחות i386 / amd64 או ARM-64 בגלל מספר ספריות, אנשים הצליחו לחקות משחקי p8 בקונסולות כף יד שונות בעלות נמוכה באמצעות אמולטורים בקוד פתוח כגון Fake-08 ו-tac08, שיכולים לתפקד אפילו במכשירים המבוססים על מיקרו-בקרים של 32 סיביות (בעיקר ESP32).
שחרורו של PICO-8 משך את תשומת לבם של מתכנתים ומפתחי משחקי וידאו שנהנו מהאתגר של פיתוח תחת מגבלות אלו, ודרבן את הפיתוח של מנועי משחקים דומים עם מגבלות מכוונות בסגנון רטרו.
מנועים אלו מכונים כיום בדרך כלל "קונסולות פנטזיה", בהתבסס על הגדרת המונח באתר של PICO-8, ומדמות באופן גס את המגבלות הנוקשות של קונסולות ומחשבים ישנים.
בין אלה ניתן למנות את TIC-80, שמעצב את עצמו כ"מחשב פנטזיה", ו-Pixel Vision 8, המאפשר למשתמש לציין את מגבלות החומרה המדומות שבהן הוא מעוניין לפתח.
הפיתוח של קונסולות פנטזיה, כמו גם פיתוח משחקים עבורן, התפתח לתת-קהילת פיתוח ותכנות משחקים משלה, כמעט אך ורק חובבים.
PICO-8 זכה לתשומת לב נוספת בשנת 2018 עם שחרורו של Celeste .
נוצר במקור כמשחק PICO-8 למשחק ג'אם, Celeste Classic הפך לאחד המשחקים הפופולריים ביותר ב-PICO-8 BBS, מה שגרם למפתחים להרחיב את הקונספט למשחק רחב יותר וממומש במלואו.
גרסת ה-PICO-8 המקורית של Celeste ניתנת להפעלה מלאה כביצת פסחא בגרסה המלאה של המשחק.
תוכנת פולי קאד נמוכה בשם picoCAD מבוססת על PICO-8 וניתן להשתמש בה לייצור דגמים לשימוש ב-PICO-8 בפנים ובחוץ, מסוגל לייצא דגמים OBJ/MTL וכן GIF כהנפשת מודל מסתובבת.
מאז השקתו, נעשה שימוש ב-picoCAD במשחקי PICO-8 תלת-ממדיים רבים ביצירת דגמים.
התוכנה זכתה לפופולריות בקהילת פיתוח משחקי רטרו ופיקסלים כללית בשל אסתטיקת הרטרו הייחודית שלה.
מספר רימייקים ועיצובים של משחקי רטרו ומודרניים ידועים כאחד נעשים ב-PICO-8. הבולטים שבהם כוללים Terra (Terraria), Poom (Doom), Fuz (Fez), Low Mem Sky (No Man's Sky) ו-unDUNE II (Dune II).